b'\n_START_ARTICLE_\nCerij\n_START_SECTION_\nPomembne lastnosti\n_START_PARAGRAPH_\nCerij je srebrnkasto kovinski element iz skupine lantanoidov. Uporablja se v nekateri redkozemeljskih zlitinah. Oksidirana oblika se uporablja v steklarski industriji. Po barvi in lesku je podoben \xc5\xbeelezu, vendar je mehak in koven. Na zraku hitro potemni._NEWLINE_Med redkozemeljskimi elementi je le evropij bolj reaktiven od cerija. Alkalijske raztopine in koncentrirane kisline hitro napadajo to kovino. \xc4\x8cista kovina se zlahka vname, \xc4\x8de jo popraskamo z no\xc5\xbeem. Cerij v mrzli vodi razpada po\xc4\x8dasi, v vro\xc4\x8di pa hitro._NEWLINE_Zaradi relativne bli\xc5\xbeine do 4f in zunanjih lupinskih orbital v ceriju ta izkazuje zanimivo raznoliko kemijo. Stiskanje ali ohlajanje kovine lahko, na primer, spremeni njeno oksidacijsko stanje iz okoli 3 v 4._NEWLINE_Cerijeve (IV) soli so oran\xc5\xbeno rde\xc4\x8de ali rumenkaste, medtem ko so cerijeve (III) soli navadno bele.'